PRITARTA

Anykščių rajono savivaldybės

tarybos 2016 m.

sprendimu Nr.1-TS-182

PATVIRTINTA

Anykščių rajono Svėdasų Juozo

Tumo Vaižganto gimnazijos direktoriaus

2016 m. birželio 30 d. įsakymu Nr. V-45

**ANYKŠČIŲ R. SVĖDASŲ JUOZO TUMO-VAIŽGANTO GIMNAZIJOS**

**IKIMOKYKLINIO UGDYMO PROGRAMA**

**I SKYRIUS**

**Bendrosios nuostatos**

**Švietimo teikėjo pavadinimas** - Anykščių r. Svėdasų Juozo Tumo-Vaižganto gimnazija.

Mokyklos teisinė forma – biudžetinė, nesiekianti pelno savivaldybės švietimo įstaiga, turinti viešojo juridinio asmens statusą.

**Grupė** – bendrojo ugdymo.

**Tipas** – gimnazija.

**Mokyklos adresas** – J.T.-Vaižganto g.103 , Svėdasai, Anykščių r., tel. (8 381 57 206 )

Anykščių r. Svėdasų Juozo Tumo–Vaižganto gimnazija turi ikimokyklinio ugdymo skyrių, kuris vykdo ikimokyklinio ugdymo programą.

**Skyriaus adresas** – Žvejų g. 10, Svėdasai, Anykščių r., tel. (8 381 57 474)

**Grupė** – ikimokyklinio ugdymo mokykla.

**Vaikai ir jų poreikiai**

Visiems ikimokyklinio ugdymo skyrių lankantiems vaikamssudarytos sąlygos pasirinkti veiklą pagal savo poreikius, amžiaus ypatumus. Jie gali žaisti, eksperimentuoti, patirti, atrasti, šokti, dainuoti, piešti, kurti, būti pastebėti ir pripažinti. Darželyje kuriama jauki, saugi, estetiška aplinka, paruošti veiklos kampeliai, gausu žaislų, priemonių vaikų individualiai ir kūrybinei veiklai. Vaikams organizuojamos pramogos, šventės, viktorinos, parodos, išvykos ir įvairūs kt. renginiai. Vaikai įstaigoje jaučiasi saugūs, patenkinti, auga sveiki, veiklūs, aktyvūs ir savarankiški.

**Tėvų (globėjų) ir vietos bendruomenės poreikiai**

Tėvai (globėjai) – svarbiausi vaikų ugdytojai. Jie yra atsakingi už vaiko gerovę, sveikatą ir kokybišką ugdymą, dalyvauja vaiko ugdymo ikimokyklinėje grupėje procese kaip partneriai. Su tėvais (globėjais) tariamės dėl jų vaikų ugdymo tikslų, ugdymosi rezultatų, turinio, ugdymo proceso organizavimo.

Ugdymo įstaigoje pripažįstami ir gerbiami šeimų kultūriniai ir socialiniai skirtumai. Tėvų ir pedagogų bendravimas ir bendradarbiavimas yra grindžiamas pasitikėjimu, abipuse pagarba bei dėmesiu.

Tėvų (globėjų) poreikiai:

* gerbiama vaiko asmenybė vaikas;
* saugus, sveikas, mylimas;
* aktyvus ir bendraujantis vaikas;
* turintis draugų ir savarankiškas vaikas;
* mokantis žaisti, kurti ir dirbti;
* sugebantis bendrauti su suaugusiais ir savo bendraamžiais;
* kaupiantis žinias apie jį supantį pasaulį;
* gerbiantis savo kultūrą ir gimtos tautos tradicijas.

**Ikimokyklinio ugdymo skyriaus ir regiono savitumas**

Įstaiga pradėjo veikti 1983 m. lapkričio 1d. kaip lopšelis–darželis, o nuo 2005 m. sausio 1 d. reorganizuotas į Anykščių r. Svėdasų Juozo Tumo–Vaižganto gimnazijos ikimokyklinio ugdymo skyrių. Skyriui vadovauja gimnazijos direktorius.

Skyriuje ugdomi vaikai nuo 1 iki 5(6) metų.

Skyriuje dirba ikimokyklinio ugdymo pedagogai-vienas iš jų įgijęs priešmokyklinio ugdymo pedagogo kvalifikaciją. Kadangi esame gimnazijos skyrius, tai pagal galimybes ir poreikį yra teikiama logopedo ir spec.pedagogo pagalba. Pedagogai aktyviai dalyvauja rajono, šalies renginiuose, kvalifikacijos kėlimo seminaruose.

Ikimokyklinio ugdymo skyrius įsikūręs Svėdasų miestelyje, šalia Juozo Tumo–Vaižganto vardu pavadintos gimnazijos.

Svėdasų seniūnija – tai šiauriniai Anykščių rajono pakraščiai. Svėdasų miestelis įsikūręs pakilumoje tarp nuostabių Svedaso (Beragio) ir Alaušo ežerų, o ir visame Svėdasų krašte netrūksta miškų, pavienių giraičių, ežerų, ežerėlių. Čia ošia ir garsi bei didinga Šimonių giria, per apylinkę teka vienas didžiausių Šventosios upės intakų Jara – Šetekšna. Kaip ir visas Anykščių kraštas, taip ir Svėdasų apylinkės, savo glėbyje užauginusios žymių rašytojų, kultūros ir meno veikėjų, vilioja žmones aplankyti vaizdingas ir įžymias vietas.

Ikimokyklinio ugdymo skyrius įsikūręs beveik miestelio centre, šalia Juozo Tumo-Vaižganto vardu pavadintos gimnazijos. Vaikučiams labai dažnai organizuojama veikla netradicinėse aplinkose kuri papildo ir praturtina ugdomąją veiklą. Veikla netradicinėje aplinkoje padeda augančiam vaikui perimti savo krašto kultūros vertybes, papročius, tradicijas. Skiepija meilę gamtos grožiui, gimtajam kraštui.

**II SKYRIUS**

**Ikimokyklinio ugdymo principai**

Skyriuje vaikų ugdymas grindžiamas vadovaujantis šiais principais:

**Humaniškumo** - vaikas gerbiamas kaip asmenybė, pripažįstama vaiko vidinio pasaulio nepriklausomybė ir savarankiškumas, jo poreikiai, sudarant sąlygas visuminiam įvairių vaiko galių plėtojimui, harmoningam asmenybės vystymuisi. Ugdymas vyksta ramioje, saugioje aplinkoje, kurioje vaikas turi galimybių išreikšti save, parodyti savo gebėjimus, kūrybiškumą;

**Demokratiškumo** - skatinama lygiavertė vaiko ir suaugusiojo partnerystė ir sąveika, kai orientuojamasi į vaiką kaip į asmenybę. Šeimos ir darželio sąveika grindžiama tėvų ir auklėtojų iniciatyvų derinimu, partnerystės plėtojimu, tėvų pedagoginiu švietimu. Vaikams sudaroma galimybė kritiškai mąstyti, rinktis sau įdomią veiklą, elgtis savarankiškai, tačiau susitariama dėl kai kurių taisyklių;

**Diferencijavimo** - ugdymo procesas grindžiamas visapusišku amžiaus ypatumų žinojimu, atsižvelgiama į vaiko ar vaikų grupės ugdymo(si) poreikius. Ugdymo tikslai diferencijuojami ir individualizuojami. Sudaromos palankios ugdymo(si) sąlygos vaikams, turintiems ypatingų poreikių (gabiems, turintiems specialius poreikius, socialiai ar pedagogiškai apleistiems ar kt.). Ugdymo priemonės diferencijuojamos pagal poreikių reikmes;

**Sveikatingumo -** laiduojama vaikui fiziškai ir psichologiškai saugi aplinka. Vadovaujantis šiuo principu, vaikas ugdosi nuostatą savarankiškai laikytis asmens higienos, aktyvios veiklos, poilsio ir maitinimosi ritmo, pratinasi saugoti savo ir kitų fizinę bei psichinę sveikatą, švarinti aplinką, saugiai jaustis ir elgtis artimiausioje aplinkoje;

**Prieinamumo ir tęstinumo** - ugdymo turinys sudarytas taip, kad jį būtų galima lanksčiai taikyti atsižvelgiant į kiekvieno vaiko individualius poreikius, interesus ir galimybes. Ikimokyklinio ugdymo turinys suderintas su priešmokyklinio ugdymo turiniu;

**Tautiškumo** - siekiama padėti augančiam vaikui perimti savo krašto kultūros vertybes, papročius, tradicijas, jas puoselėti ir kartu integruoti į vaiko kasdieninį gyvenimą;

**Konfidencialumo** - teikiama informacija apie vaiko ugdymo(si) pasiekimus ir problemas tik asmeniškai šeimai.

**III SKYRIUS**

**Tikslai ir uždaviniai**

**Tikslas –** atsižvelgiant į vaiko prigimtines galias, jo individualią patirtį, vadovaujantis raidos dėsningumais, padėti vaikui išsiugdyti savarankiškumo, sveikos gyvensenos, pozityvaus bendravimo su suaugusiais ir vaikais, kūrybiškumo, aplinkos ir savo šalies pažinimo, mokėjimo mokytis pradmenis.

**Uždaviniai:**

* padėti vaikui plėtoti individualias fizines, socialines, pažinimo, kalbos ir bendravimo,

kūrybines galias, pažinti ir išreikšti save;

* padėti vaikui pozityviai bendrauti ir bendradarbiauti su suaugusiais ir vaikais, mokyti spręsti kasdienines problemas, atsižvelgti į savo ir kitų ketinimus, veiksmų pasekmes;
* padėti vaikui pažinti supantį pasaulį, skatinti vaiko savarankiškumą, kūrybiškumą;
* garantuoti vaikui saugią, sveiką ir turiningą ugdymo (si) aplinką, sudaryti sąlygas specialiųjų ugdymo (si) poreikių tenkinimui;
* padėti vaikui integruotis į visuomenę, atsižvelgiant į kiekvieno vaiko individualią socialinę patirtį, sudaryti sąlygas perimti tautos kultūros pagrindus;
* lavinti ugdytinių pažintinius gebėjimus, sudarant sąlygas domėtis, ieškoti, tyrinėti, atrasti;
* plėtoti šeimos ir ugdymo įstaigos sąveiką, siekiant užtikrinti sėkmingą vaikų ugdymą(si).

**IV SKYRIUS**

**Ugdymo turinys, metodai, priemonės**

Siekiant dermės su priešmokyklinio ugdymo programa, programoje ugdymo turinys išdėstytas pagal ugdomas vaikų kompetencijas: socialinė kompetencija; sveikatos saugojimo kompetencija; komunikavimo kompetencija; pažinimo kompetencija; meninė kompetencija.

Ugdymo turinys įgyvendinamas per visą vaiko buvimo skyriuje laiką: jam valgant, ruošiantis ilsėtis, einant į lauką, bendraujant, dalyvaujant pedagogų organizuotoje ir pačių vaikų spontaniškoje veikloje. Kiekvieną kompetenciją sudaro ugdytinos vertybinės nuostatos, amžiaus tarpsnius atitinkantys gebėjimai, žinios, supratimas, vaiko patirtis.

Ugdymo turinį auklėtojas planuoja pasirinkdamas temas pagal metų laikus, kalendorines šventes, kūrybines raiškos savaites, pagal vaikų bei tėvų (globėjų) pasiūlytas idėjas ar svarbius artimiausios aplinkos įvykius. Gali būti rengiami įvairūs projektai.

Ugdymo turinys planuojamas metams, savaitei.

**UGDYMO MODELIS**

Vaikas

Sveikas ir saugus

Sėkmingai besiugdantis

Bendraujantis ir bendradarbiaujantis

Kūrybingas ir išradingas

Žingeidus ir aktyvus tyrintojas

**1-3 Metai**

|  |  |
| --- | --- |
| **SOCIALINĖ KOMPETENCIJA**  sietina su šiomis ugdymo (si) sritimis: savivokos ir savigarbos, emocijų suvokimo, savireguliacijos ir savikontrolės, santykių su bendraamžiais, santykių su suaugusiais bei iniciatyvumo ir atkaklumo | |
| **Esminės nuostatos:**   * vertina save teigimai, * domisi savo ir kitų emocijomis bei jausmais, * sutelkia dėmesį, * geba valdyti emocijų raišką ir elgesį, * nusiteikęs geranoriškai bendrauti ir bendradarbiauti su suaugusiais ir bendraamžiais, * didžiuojasi savimi ir didėjančiais savo gebėjimais | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Atpažįsta save ir kalba pirmuoju asmeniu | Pasako savo vardą. Rodo į save pirštu. Kalboje vartoja įvardžius „aš, „mano‘‘ |
| Skiria lytis | Tyrinėja save veidrodyje. Atpažįsta, parodo kūno dalis. Jaučia skirtumą tarp mergaičių ir berniukų |
| Pradeda atpažinti ir pavadinti jausmus, emocijas | Reiškia mintis mimika: linksmas, liūdnas. Jaučiasi saugus grupės narių, šeimos ugdytojų tarpe. Kartoja veiksmus, kurie sukelia juoką, atkreipia dėmesį |
| Geriau valdo savo emocijų raišką ir veiksmus | Varto knygeles, kur pavaizduoti liūdni, linksmi vaikai, pasako, ką jie galėtų jausti. Žaisdamas su draugais atkreipia dėmesį į kitų jausmus, paaiškina poelgius, ima rūpintis jais. Pradeda išklausyti šalia esančius draugus |
| Kartodamas veiksmą siekia numatyto rezultato | Stato iš kaladėlių namelį. Dėlioja dėlionę, aprengia, nurengia lėlytę. Pats stengiasi nusirengti, tvarko savo drabužius, aunasi batukus. Taisyklingai laiko šaukštą, plaunasi rankas. Piešia, šoka, dainuoja |
| Bando laikytis taisyklių | Atitraukia ranką nuo draudžiamo daikto. Pasidalina paprašytu daiktu ar daiktais su kitais. Bando prisiminti, kaip grupėje vaikai elgiasi. Pats stengiasi nusirengti, tvarko savo drabužius, aunasi batukus. Taisyklingai laiko šaukštą, savarankiškai valgo, žino savo vietą prie stalo, geria iš puoduko |
| Ieško bendraamžių draugijos, žaidžia greta | Pasidalina paprašytu daiktu ar daiktais su kitais. Pasirenka žaidimą, draugą bendravimui, žaidimui kartu. Šoka, juda, kruta, išreiškia save vienas, poroje, draugijoje. Dalinasi žaislais grupėje. Pasiūlo žaislą draugui, rodo sugalvotus veiksmus. Pradeda išklausyti šalia esančius draugus |
| Dažniau kalbasi su kitais vaikais | Žaisdamas bando kalbėtis, palaikyti kontaktą. Vartydamas knygutes pasakoja, rodo paveikslėlius, juos įvardija. Kartoja veiksmus, kurie sukelia juoką, atkreipia dėmesį, bando pasakyti. Trumpais sakiniais reiškia savo įspūdžius, emocijas. Pasakoja apie mylimą gyvūnėlį, augalus ir kitus reiškinius. Domisi raidėmis. Piešdamas, lipdydamas nusako kas tai, įvardija, pasakoja |
| Nuolat ką nors veikia, žaidžia, juda | Aktyviai tyrinėja savo aplinką. Apsikabina ir nešioja lėlę ar kitą minkštą žaislą. Šoka, niūniuoja klausydamas muzikos, dainelių, pasakėlių. Stebi kitus vaikus, bando prisijungti prie žaidimo. Susiranda sau patinkančią veiklą |
| Ekspresyviai reiškia savo norus, sako „ne‘‘ | Nori arba nenori klausytis auklėtojos sekamos paskos, stebėti žaidžiant, veikiant. Nori arba nenori laikytis grupės taisyklių |
| **Ugdymo (si) aplinka ir priemonės** | Saugaus elgesio kortelės, knygelės, paveikslėliai, dėlionės, stalo žaidimai, nuotaikų kortelės; siužetiniai žaislai; stalo žaidimai; atsipalaidavimo žaislai; veidrodžiai; muzikos įrašai; socialinio turinio knygelės, žurnalai; poelgio-pasekmės kortelės, paveikslėliai, dėlionės; žaislai, skirti žaidimui poromis; konstruktoriai; mozaikos; širmos, užtiesalai, dėžės, krepšeliai, pagalvėlės, kilimėliai; vaikiška bižuterija, rūbai; švenčių atributika; animaciniai filmai |

|  |  |
| --- | --- |
| **PAŽINIMO KOMPETENCIJA**  sietina su smalsiu, aktyviu aplinkos tyrinėjimu, žinių ir patirties įgijimu ir pritaikymu tolesniam pažinimui ir mokymuisi, problemų sprendimu | |
| **Esminės nuostatos:**   * didžiuojasi savimi ir didėjančiais savo gebėjimais, * domisi viskuo, kas vyksta aplinkui, noriai stebi, bando samprotauja, * nori pažinti save ir aplinkinį pasaulį, džiaugiasi sužinojęs ką nors nauja, * nusiteikęs pasaulio pažinimui naudoti skaičius ir skaičiavimus, * nusiteikęs tyrinėti aplinkos daiktus, jų ryšius ir santykius, * domisi tuo, kas nauja, palankiai nusiteikęs naujoms veikloms, nusiteikęs ieškoti išeičių kasdieniams sunkumams įveikti | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Orientuojasi savo grupės, darželio, namų aplinkoje | Orientuojasi grupės erdvėje, žino kur išdėlioti įvairūs daiktai, žaislai, pat juos suranda, pasiima, padeda.  Žino ir parodo kur yra rūbinė, prausykla, miegamasis.  Žino ir parodo lauke žaidimų aikštelę.  Namuose žino ir parodo kur kambarys, virtuvė, vonia tualetas, kur kas miega |
| Žino savo ir savo šeimos narių vardus | Parodo ir įvardija savo šeimos narius.  Žiūri nuotraukas iš šeimos gyvenimo, komentuoja kas tai, ką veikė tuo metu.  Žaidžia vaidybinius žaidimus |
| Atpažįsta ir pavadina vis daugiau artimiausioje aplinkoje esančių augalų, gyvūnų, daiktų, domisi jais | Stebi medžius, krūmus, augalus.  Varto knygas ir parodo žinomus paukščius, gyvūnus, įvairius daiktus.  Tyrinėja savo drabužius ir juos pavadina, pats atsirenka savo daiktus |
| Skiria atskirus gamtos reiškinius | Žiūri metų laikų paveikslėlius.  Lipdo senį besmegenį, važinėja rogutėmis.  Tyrinėja smėlio savybes: sausas, birus, šlapias.  Tyrinėja vandenį mesdamas į jį šakeles, akmenukus, vartoja sąvokas: skęsta, plaukia, šlapia |
| Dalyvauja prižiūrint augalus ir gyvūnus | Renka lapus ir žaidžia su jais, pasako spalvas.  Bando įvardinti gėlių spalvas, žino kaip reikia jas prižiūrėti, mokosi laistyti.  Žino, kad be reikalo nereikia skinti gėlių.  Stebi į darželio teritoriją atskrendančius paukščius.  Mėgdžioja jų čiulbėjimą, imituoja judesius.  Varto knygeles, įvardija naminius paukščius, jų jauniklius |
| Skiria sąvokas ,,mažai‘‘ ir ,,daug“ padeda suprasti, ką reiškia padalinti kelis daiktus po vieną, po lygiai | Dalinasi savo vaišėmis su draugais po lygiai. Bando dalintis žaislais; daiktais. Geba pasakyti, parodyti daug obuolių; kamuoliukų, lapų, kaladėlių |
| Geba išrikiuoti daiktus į eilę | Mauna žiedus ant stovelio. Stato bokštą, dėdamas vieną kaladėlę ant kitos. Rikiuoja kaladėles pagal dydį, spalvą, formą. Medinius daiktus rikiuoja vienoje eilėje, plastikinius (kamuoliukai, puodeliai ir kt.) kitoje eilėje |
| Tapatina daiktus pagal formą, dydį | Atrenka ir skiria pagal vieną požymį skirtingus daiktus. Atsistoja ant tokios pat spalvos skritulio, kurį pavadina. Atranda didelius- mažus daiktus. Atrenka trumpus - ilgus daiktus. Žiūrėdamas paveikslėlį įvardina matomus veiksmus. Žaidžiant atlieka veiksmus: lygina, bėga, kepa, stebi ir pasako kokius veiksmus atlieka auklėtoja |
| Pradeda įsidėmėti pagrindines spalvas: raudoną, mėlyną, žalią, geltoną | Derina spalvas ir pavadina. Atrenka ir skiria pagal vieną požymį skirtingus daiktus. Žaidžia su daiktais ir susipažįsta su jų savybėmis. Žiūrinėja paveikslus, parodo daiktus, pavadina jų spalvas |
| Supranta ir pradeda vartoti daiktų palyginimui skirtus žodžius: *didelis-*mažas; *ilgas-trumpas; sunkus lengvas* ir kt. | Derina spalvas ir pavadina. Atrenka ir skiria pagal vieną požymį skirtingus daiktus. Atsistoja ant tokios pat spalvos skritulio, kurį pavadina. Atranda didelius- mažus daiktus. Atrenka trumpus - ilgus daiktus |
| Domisi kaip kas nors veikia, vyksta, atidžiai stebi, bando | Mauna žiedus ant stovelio, stato bokštą, dėdamas vieną kaladėlę ant kitos. Bando nubrėžti brūkšnį, mėgdžioja judesius. Stebi veikiančius kitus vaikus, auklėtoją bando atlikti tuos pačius veiksmus |
| Drąsiai imasi sudėtingesnės veiklos, bando ją atlikti pats, stebi savo veiksmų pasekmes | Stebėdamas kitus vaikus bando atlikti tuos pačius veiksmus: lipti, šliaužti, mesti, stumti, pastatyti, vaidinti, šokti, bėgti, piešti, dėlioti ir kita. Pasako ką pavyko atlikti, įvertina (pasidžiaugia, ploja, sušunka, nepavykus numeta, pradeda verkti, nusisuka, nueina) |
| Nepavykus įveikti kliūties, prašo pagalbos arba meta veiklą | Nepavykus atlikti susikremta, supyksta, nusisuka. Nedrąsiai paprašo suaugusio pagalbos, nuneša daiktą ir rodo ko jis nori. Metęs nepavykusią veiklą, po kiek laiko sugrįžta prie jos ir vėl bando įveikti. Gali stebėti kaip pavyksta draugui tai atlikti, mėgdžiodamas veiksmus atlieka pats |
| **Ugdymo (si) aplinka ir priemonės** | Rašomoji lenta; lentynėlės, spintetės, dėžės, krepšiai žaislams, medžiagoms ir priemonėms; informaciniai leidiniai (knygos, plakatai, enciklopedijos, stalo žaidimai ir kt.); gyvūnų, augalų, gamtovaizdžių ir gamtos paminklų nuotraukos; skaičių, formų, dydžių, spalvų kortelės; priešingybių, priežasties-pasekmės, nuoseklumo, dalies ir visumos paveikslėliai, kortelės; smėlis, akmenukai, vanduo, gamtinė medžiaga; žaidimui su smėliu ir vandeniu, muilo burbulai ir kt.; laikrodis, kompasas, termometrai (vandens, oro, kūno šilumos), įvairios ilgio matavimo priemonės, svirtinės svarstyklės; skaičiavimo pagaliukai, skaičiuotuvai, erdvinės ir plokštuminės geometrinės figūros; pinigų pavyzdžiai; žaislai tapatinimui, grupavimui, rūšiavimui, serijų dėliojimui; išardomieji ir sudedamieji žaislai, daiktų modeliai; flanelinė lenta, kilnojamoji magnetinė lenta; puodeliai, laistytuvai gėlėms, gėlių žemė; žmonių buities, profesijų atributai: įrankiai, rakandai (sodo įrankiai, namų tvarkymo priemonės, meistravimo įrankiai ir priemonės); techniniai žaislai (žybsintys, pypsintys prisukami, inerciniai, elektriniai, t.y. su elementais; gamtos garsų įrašai, filmuota medžiaga; magnetai ir panašiai) |

|  |  |
| --- | --- |
| **KOMUNIKAVIMO KOMPETENCIJA**  Sietina su noru ir gebėjimu suprasti kitus, išreikšti save, būti suprastam; ieškoti informacijos, ja dalintis ir panaudoti; suprasti rašytinius šaltinius ir taip turtinti savo patirtį | |
| **Esminės nuostatos:**   * nusiteikęs išklausyti kitą ir išreikšti save bei savo patirtį kalba, * domisi rašytiniais ženklais, simboliais, skaitomu tekstu | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Išklauso ir reaguoja į kelis vienas paskui kitą sekančius nurodymus | Nurodo daiktą, pasako jo pavadinimą ir įvardija veiksmus.  Į klausimą atsako sakinuku. Supranta ir veikia pagal žodinius nurodymus. Žaidžia pirštukų žaidimus |
| Klausosi naujų žodžių ir bando juos suvokti | Klausosi skaitomų trumpų pasakų, siužetų iliustruojamų žaislais, seka pasakojimo turinį, veiksmų eigą, pastebi veikėjų veiksmus. Atsako į klausimus |
| Domisi skaitomais ir pasakojamais kūrinėliais | Varto knygeles, parodo paprašytus paveikslėlius. Rodo daiktus ir juos pavadina. Pasakoja apie žaislus, paveikslėlius, girdėtus grožinės literatūros kūrinius |
| Mėgdžioja suaugusiųjų kalbą,  3-4 žodžių sakiniais kalba apie save | Mėgdžioja garsus, balso intonaciją. Kartoja garsų junginius. Mėgdžioja suaugusiojo parodytą veiksmą, žaidžia.  Pasako savo vardą, atliktus veiksmus nusako žodžiais. Įvardina savo kūno dalis, jas parodo |
| Vienu ar keliais žodžiais atsako į elementarius klausimus, dainuoja daineles, deklamuoja eilėraščius | Klausosi skaitomų trumpų pasakų, siužetų iliustruojamų žaislais, seka pasakojimo turinį, veiksmų eigą, pastebi veikėjų veiksmus. Trupai atsako į klausimus.  Deklamuoja eilėraščius.  Pradeda išklausyti šalia esančius draugus |
| Žino ir vartoja mandagumo žodelius | Bendrauja su vaikais, suaugusiais. Supranta, kad reikia elgtis mandagiai, kalba vartodamas žodžius: ,,ačiū‘, ,,prašau‘‘ |
| Domisi televizijos laidomis vaikams | Kalba, pasakoja ką matė per televiziją, skirtose laidose vaikams. Vaidina judesiais, mimikomis, prisimena, stengiasi įvardyti, papasakoti draugams |
| Sieja paveikslėlius su juose vaizduojamais konkrečiais daiktais, juos pavadina | Žiūrinėja knygeles teiraudamasis apie matomus vaizdus. Nurodo daiktą, pasako jo pavadinimą ir įvardija veiksmus |
| **Ugdymo (si) aplinka ir priemonės** | Knygos vaikams (knygelės, žurnalai, vaikiškos enciklopedijos, dailės albumai ir kt.); raidynai; žodžių kortelės, juostelės; stalo žaidimai su raidėmis, užrašais skirti kalbai ugdyti; kubeliai, automobiliai ir kt. su užrašais; pasakų, muzikos įrašai (kompaktiniai diskai, garso kasetės) ir kt.; žaislinės knygelės vaikams (su iškirptais langeliais, perspektyviniu vaizdu, turinčios vaizdo ir garso efektų); pasakų veikėjų siluetai, figūrėlės; skirtukai, žymekliai knygoms; simboliniai lipdukai; receptų knygos, telefonų knygos vaikų žaidimams; kompiuteris, kompiuterinės programos (pvz., programos skatinančios vaikus kurti muziką, modeliuoti daiktus, bandyti rašyti ir kt.) |

|  |  |
| --- | --- |
| **SVEIKATOS SAUGOJIMO KOMPETENCIJA**  sietina su šiomis ugdymo (si) sritimis: fiziniu aktyvumu bei kasdieniais gyvenimo Įgūdžiais | |
| **Esminės nuostatos:**   * saugo savo sveikatą ir saugiai elgiasi aplinkoje, * noriai, džiaugsmingai juda, * noriai ugdosi sveikam kasdieniam gyvenimui reikalingus Įgūdžius | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Valgo ir geria savarankiškai, pradeda naudoti stalo įrankius; pasako ko nori ir ko nenori | Taisyklingai laiko šaukštą, savarankiškai valgo, žino savo vietą prie stalo, geria iš puoduko. Nusišluosto nosį servetėle ir ją išmeta į šiukšlių dėžę. Šaukštą laiko taisyklingai. Gerai sukramto maistą. Keliasi nuo stalo tik baigęs valgyt. Nustumia lėkštę su maistu kurio nenori, bando pasakyti. Išreiškia veido mimika, kas skanu, kas neskanu |
| Pats nueina į tualetą, suaugusiojo padedamas susitvarko, padedamas plaunasi rankas, prausiasi | Pasiprašo į tualetą, padedamas susitvarko. Savarankiškai pats nueina į tualetą, susitvarko. Suaugusiojo padedamas nusiplauna rankas.  Plauna rankas muilu ir prausia veiduką, netaško vandens. Šluosto rankas ir veidą rankšluosčiu bei pakabina prie savo ženkliuko |
| Tikslingai apeina, peržengia kliūtis, geba lipti laiptais | Užlipa ant suolelio, dėžės. Laipioja gimnastikos sienele. Šliaužia grindimis. Ropoja keturpėsčias. Pralenda pro lanką, pasuolę, virvę, kėdutę.  Lipa laiptais aukštyn, žemyn pristatomu žingsniu |
| Abiem kojom pašoka nuo žemės, nušoka nuo laiptelio, peršoka liniją, geba stovėti ant vienos kojos kelias sekundes | Nušoka nuo laiptelio, peršoka brūkšnį. Šoka ant abiejų kojų.  Šoka ant vienos kojos.  Šokinėja ant dešinės, ant kairės kojos.  Išlaiko pusiausvyrą |
| Bėga keisdamas kryptį, greitį | Ėjimą kaitalioja su bėgimu. Išgirdęs sutartą signalą (švilpuką, plojimą) apsisuka ir bėga į kitą pusę |
| Suaugusiojo padedamas rengiasi, susitvarko savo žaislus | Pats stengiasi nusirengti. Tvarko savo drabužius, aunasi batukus.  Žino žaislų vietą ir juos padeda.  Pasako ir padeda draugui susitvarkyti |
| **Ugdymo (si) aplinka ir priemonės** | Higienos reikmenys (muilas); kaspinai, lankai, šokdynės, virvutės, kamuoliai, kėgliai; šiurkštūs, gruoblėti kilimėliai; sūpuoklės, sienelės, kopėčios, laipiojimo virvės, gimnastikos suoleliai, čiužiniai; elastingas popierius, rupus žvyras, nugludinti akmenėliai; dviratukai; rogutės ir kt.; paveikslėliai, knygelės, dėlionės, loto augimo ir sveikatos temomis; vaikams pritaikyti indai ir stalo įrankiai, buities technika, skirta maistui ruošti; priemonės varstymui, segiojimui, raišiojimui; įvairios spynos, užraktai ir raktai; kabliukai; užsklandos; kamuoliai, skirti šokuoti, suptis; supamieji žaislai; grūdinimosi priemonės (indai vandeniui ir kt.); riedantys žaislai (karučiai, automobiliai, traukiniai ir kt.) ir panašiai |

|  |  |
| --- | --- |
| **MENINĖ KOMPETENCIJA**  sietina su estetiniu suvokimu, menine kūryba kaip raiškos priemone, laisve bei gebėjimu kurti ir išgyventi kūrybos džiaugsmą | |
| **Esminės nuostatos:**   * domisi, gėrisi aplinka, meno kūriniais, menine veikla, * jaučia meninės raiškos džiaugsmą, * rodo norą aktyviai dalyvauti meninėje veikloje, * jaučia kūrybinės laisvės, spontaniškos improvizacijos bei kūrybos džiaugsmą | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Drauge su pedagogu žaidžia muzikinius žaidimus, eina ratelių, jų tekstą imituoja rankų, kūno judesiais | Klausydamas muzikos šoka, imituoja gyvūnų, paukščių, gamtos reiškinių garsus judesiu. Judesiais perteikia muzikos nuotaiką. Prisimena kaip atrodo personažai: kiškis-striksi, meška-šleivoja, pelytė-bėga mažais žingsneliais |
| Domisi dainomis, instrumentiniais, kūrinėliais, emocingai juos suvokia (ploja, trepsi ir kt.) | Išreiškia džiaugsmą emocijomis. Šypsosi, ploja, sušunka. Žaidžia su muzikos instrumentais. Barškina barškalais. Dainuoja kartu su auklėtoja |
| Dainuoja daineles, atpažįsta kai kuriuos girdėtus muzikos kūrinius, matytus šokius, ratelius, vaidinimo veikėjus, dailės kūrinių objektus | Dainuoja „Mano batai buvo du..; „Du gaideliai.., ir pan.  Džiaugiasi, ploja, trepsi. Rodo pirštuku, reiškia emocijas. Atpažįsta mėgstamų knygelių iliustracijas, piešinėlius, mimika, gestais, garsais reiškia emocijas |
| Domisi muzikos instrumentais Emocingai reaguoja girdėdamas darnų garsų, intonacijų, žodžių sąskambį | Žaidžia su muzikos instrumentais. Imituoja muzikos instrumentus žiogelis-groja smuikeliu ir t.t.  Stuksena kaladėlėmis, šaukštais, mediniu plaktuku, stuksena žaislu. Skambant muzikai ploja rankytėmis, trepsi kojytėmis. Skambant įvairaus ritmo muzikai improvizuoja, sukasi ratu, imituoja ir kt., išreikšdami savo emocijas |
| Spontaniškai reiškia emocijas, įspūdžius dailės priemonėmis ir medžiagomis | Tapo liedami spalvas ant šlapio popieriaus lapo, mokosi išgauti naujų spalvų. Plėšo skirtingo šiurkštumo, storumo popierių ir klijuoja ant popieriaus lapo. Supykęs brėžia liniją, piešia rutulį ar pan. Atgnybia plastiliną, suka tarp delnų. Lipdo įvairias formas, daro įspaudus ant lipdinio |
| Kalbėdamas intonuoja, mėgdžioja šeimos narių kalbą, veiksmus, bando ką nors pavaizduoti | Žaidžia, imituoja šeimos narius.  Numato personažus, apsivelka atitinkamais rūbais, kalbasi, bendrauja, imituoja, mėgdžioja judesius.  Vaidina, mėgdžioja ką prisimena, kaip darė mama, tėtė, sesė, brolis auklėtoja, kiti vaikai. Vartydamas knygeles bando vaidinti žvėrelius, paukštelius. Vaizduoja gamtos reiškinius |
| Kurdamas labiau mėgaujasi procesu, o ne rezultatu | Stato iš kaladėlių namelius, palieka, susidomi kita veikla; Žaidžia su draugu. Jei rezultatas nedomina, nebaigęs žaidimo nueina pas kitą draugą, auklėtoją |
| Atranda vis naujus dalykus artimiausioje įprastoje aplinkoje | Suranda žaisliuką kitoje vietoje ir vėl juo susidomi. Su senu žaisliuku žaidžia kitaip. Mokosi naudotis žirklėmis, kerpa siauras juosteles. Štampuoja kamšteliais, trintukais, ritėmis nuo siūlų, bulvėmis ir t. t. |
| **Ugdymo (si) aplinka ir priemonės** | Priemonės tapymui, piešimui, lipdymui, kūrybiniams darbams (įvairūs dažai: guašas, akvarelė, kreidelės, pastelė; klijai; balta ir spalvota kreida; pilki ir spalvoti pieštukai; įvairaus dydžio, pločio, storio teptukai; žirklės, pagaliukai ir kt.); priemonės darbo vietai uždengti; apranga darbui su dažais; širmelė ir kita įranga teatrui; pirštukų lėlės, lėlės ant lazdelių ir kt.; apranga ir vaidybos atributika vaikams (skraistės, skrybėlės, bižuterija, karūnos ir kt.); muzikos instrumentai (molinukai, akmenukai, lazdelės, metalofonai, ritminiai mušamieji instrumentai ar savos gamybos instrumentai); muzikos centras arba garso grotuvas, būtiniausi įrašai (populiari, klasikinė, liaudies, vaikų ir kt. muzika); priemonės tapymui, (kempinės, voleliai; tušas, plunksna; adatos, vąšelis, siūlai); štampavimo, antspaudavimo priemonės, formelės; muzikiniai žaislai ir panašiai |

**3-5(6) Metai**

|  |  |
| --- | --- |
| **SOCIALINĖ KOMPETENCIJA**  sietina su šiomis ugdymo (si) sritimis: savivokos ir savigarbos, emocijų suvokimo, savireguliacijos ir savikontrolės, santykių su bendraamžiais, santykių su suaugusiais bei iniciatyvumo ir atkaklumo | |
| **Esminės nuostatos:**   * vertina save teigimai, * domisi savo ir kitų emocijomis bei jausmais, * sutelkia dėmesį, * geba valdyti emocijų raišką ir elgesį, * nusiteikęs geranoriškai bendrauti ir bendradarbiauti su suaugusiais ir bendraamžiais, * didžiuojasi savimi ir didėjančiais savo gebėjimais | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Supranta savo asmens tapatumą | Stebi, tyrinėja savo kūną, pavadina jo dalis. Pasako savo vardą, pavardę, kiek metų, jis - berniukas, ar mergaitė. Skiria savo asmeninius daiktus. Pasako kuo domisi, ką mėgsta, kokius žaislus turi. Žiūrėdamas į šeimos nuotrauką, pasako į kokį šeimos narį yra panašus. Apie save kalba pirmu asmeniu |
| Skiria lytis | Pasako kuo skirtingi žmonės: jie vyrai ir moterys, vaikai. Žaidžia žaidimus, kuriuose būna mama, tėtis, vaikai. Klasifikuoja mergaičių ir berniukų aprangą, pomėgius, darbus |
| Priskiria save šeimai, bendruomenei | Pasakoja apie savo šeimą, jos sudėtį, pasiskirstymą pareigomis. Vaidina, žaidžia, piešia šeimą. Pasakoja, kodėl šeima svarbi, ypatinga, mylima. Pasakoja apie šeimos šventes, dovanas. Žino, kad kai kurie vaikai neturi šeimos, juos užjaučia. Pasakoja apie savo grupės vaikus, auklėtojas. Imituoja suaugusiųjų veiklą, kuria žaidybines situacijas. Susipažįsta su darželio darbuotojais, pasako jų vardus, pareigas. Kaupia ir sistemina informaciją apie įvairias profesijas, bendruomenę, savo kraštą |
| Pasitiki savimi ir savo gebėjimais | Pasako kas jam geriausiai sekasi. Pasakoja ką moka padaryti, kaip padeda tėvams. Drąsiai imasi naujos, nepažįstamos veiklos, rodo iniciatyvą. Žaidžia nebijodamas rizikuoti, keisti, daryti savaip. Apie save kalba pozityviai |
| Įprastose situacijose jausmus ir emocijas reiškia tinkamai, atpažįsta ir įvardina savo ir kitų jausmus ar emocijas bei jų priežastis | Įvardina savo jausmus. Pyktį, susierzinimą, pavydą reiškia priimtinais būdais. Žino, kad negalima mušti ar kitaip skriausti kito vaiko. Laikosi taisyklių, kurias sukūrė patys vaikai. Pasako, kokia jo nuotaika. Simboliniu ženklu pažymi savo nuotaiką. Mimika išreiškia nuotaiką. Keičia intonaciją pagal nuotaiką |
| Bendraudamas su kitais bando kontroliuoti savo žodžius ir veiksmus | Bent retsykiai paklūsta, nusileidžia kito vaiko valiai. Atsiprašo, paprašo. Derina savo veiksmus su kitais vaikais. Draugiškai dalinasi žaislais, saldumynais. Pasako, koks elgesys yra nepriimtinas, netoleruotinas |
| Bando atsiliepti į kitų jausmus ar emocijas, keisti savo elgesį | Žaisdamas, bendraudamas įvardina kito vaiko nuotaiką. Džiaugiasi kartu su kitu vaiku. Pasiūlo savo pagalbą. Paguodžia, užjaučia kitą vaiką |
| Žino kaip reikia elgtis su nepažįstamais suaugusiais | Pasako, kokie pavojai gali kilti bendraujant su nepažįstamais žmonėmis. Vaidina situacijas, kuriose reikia rasti išeitį. Aptaria plakatą, kuriame paaiškinta, kas gali padėti ištikus bėdai. Klausosi pasakų, eilėraščių, žiūri animacinius filmus apie įvairius pavojus. Žaidžia prevencinius stalo, kortelių žaidimus |
| Palankiai bendrauja su visais, supranta savo žodžių ir veiksmų pasekmes draugystei | Apibūdina kito vaiko asmenines savybes. Apibūdina netinkamai pasielgusio vaiko ketinimus. Pasako netinkamo elgesio pasekmes. Klausosi pasakų, žiūri animacinius filmus apie draugystę. Priima, žaidžia su kitaip atrodančiais, besielgiančiais, specialiųjų poreikių vaikais. Dalyvaudamas išvykose, šventėse bendrauja su kitų vaikų šeimos nariais, nepažįstamais vaikais. Pakviečia žaisti. Sako komplimentus. Saugo paslaptis |
| Ilgesniam laikui įsitraukia į suaugusiojo pasiūlytą veiklą, siūlo kitiems įsitraukti į jo pasiūlytą veiklą | Mėgina, tyrinėja, kūrybiškai įgyvendina pedagogo pasiūlytas idėjas. Stebi suaugusius, jų veiksmus, klausydamas paaiškinimo, išbando naujus veikimo bei elgesio būdus, juos perima, kūrybiškai pritaiko. Siūlo savo idėjas, inicijuoja veiklą |
| Savarankiškai bando įveikti kliūtis, nepasisekus kreipiasi į bendraamžius ir tik po to į suaugusįjį | Pats randa išeitį iš įvairių žaidybinių situacijų. Dažnai išsprendžia konfliktą, susitaria be suaugusiojo pagalbos. Bando naujus veiklos būdus. Pasiūlo ir priima bendraamžių pagalbą. Paprašo pagalbos |
| **Ugdymo (si) aplinka ir priemonės** | Saugaus elgesio kortelės, knygelės, paveikslėliai, dėlionės, stalo žaidimai, nuotaikų kortelės; siužetiniai žaislai; stalo žaidimai; atsipalaidavimo žaislai; veidrodžiai; muzikos įrašai; socialinio turinio knygelės, žurnalai; poelgio-pasekmės kortelės, paveikslėliai, dėlionės; žaislai, skirti žaidimui poromis; konstruktoriai; mozaikos; širmos, užtiesalai, dėžės, krepšeliai, pagalvėlės, kilimėliai; vaikiška bižuterija, rūbai; švenčių atributika; animaciniai filmai. Popierinės kortelės vardui; Lietuvos žemėlapis; Lietuvos Respublikos vėliava (maža); Lietuvos Respublikos herbas; gimtojo miesto herbas |

|  |  |
| --- | --- |
| **PAŽINIMO KOMPETENCIJA**  sietina su smalsiu, aktyviu aplinkos tyrinėjimu, žinių ir patirties įgijimu ir pritaikymu tolesniam pažinimui ir mokymuisi, problemų sprendimu | |
| **Esminės nuostatos:**   * didžiuojasi savimi ir didėjančiais savo gebėjimais, * domisi viskuo, kas vyksta aplinkui, noriai stebi, bando samprotauja, * nori pažinti save ir aplinkinį pasaulį, džiaugiasi sužinojęs ką nors nauja, * nusiteikęs pasaulio pažinimui naudoti skaičius ir skaičiavimus, * nusiteikęs tyrinėti aplinkos daiktus, jų ryšius ir santykius, * domisi tuo, kas nauja, palankiai nusiteikęs naujoms veikloms, nusiteikęs ieškoti išeičių kasdieniams sunkumams įveikti | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Ieško atsakymų į klausimus, rodo iniciatyvą iškeliant ir sprendžiant problemas, kalba apie tai, ko norėtų išmokti | Ieško informacijos knygose, enciklopedijose. Klausinėja, domisi, prašo papasakoti. Pavadina, aiškina, apibūdina daiktus, reiškinius, patirtus įspūdžius ir išgyvenimus.  Užduoda klausymus, skatinančius tyrinėjimą (kodėl vienas daiktas plaukia, o kitas skęsta).  Domisi profesijomis, įvardina, kuo norėtų būti užaugęs. Įvardina ką gali padaryti pats ir ko norėtų išmokti |
| Atpažįsta, su kokiu sunkumu ar problema susidūrė; ieško tinkamų sprendimų, tariasi su kitais, atsižvelgia į jų nuomonę | Susidūręs su problema, bando spręsti ją pats, pritaiko įvairius sprendimo būdus. Žino kurią problemą gali įveikti pats ar su bendraamžių pagalba, o kada – kreiptis pagalbos į suaugusįjį. Tariasi, aiškinasi, reiškia ir gina savo nuomonę. Ieško sprendimų pagal pateiktas užduotis, bando modeliuoti situaciją pagal pateiktą auklėtojos užduotį arba pavyzdį |
| Domisi aplinka (augalais, gyvūnais), atlieka paprastus | Artimiausioje aplinkoje stebi augalus. Vardija, ko reikia augalams, kad jie augtų: drėgmės, saulės, priežiūros. Sėja, sodina, prižiūri, stebi augalo augimą. Pasakoja, kurie augalai teikia naudą, gydo. Pasakoja kaip gyvūnai susiranda maisto, kokiuose namuose gyvena. Stebi, tyrinėja ir eksperimentuoja su augalais ir jų dalimis. Naudoja tam tikras augalų dalis (daržoves, vaisius, lapus) maistui ir pasako, kokios augalų dalys naudojamos žmonių buityje. Pastebi augalus, gyvūnus liaudies meno kūriniuose. Grožisi aplinką puošiančiais augalais. Vyksta į ekskursijas (mišką, zoologijos sodą ir kt.) |
| Domisi savo šalies, gimtinės praeitimi, istoriją, kitomis šalimis | Klausosi pasakų, eilių, dainų, padavimų, sakmių , mįslių, priežodžių, greitakalbių. Žino, kad žmonės pasaulyje kalba įvairiomis kalbomis. Žiūrinėja tėvų, senelių, prosenelių nuotraukas. Žiūri animacinius filmus apie praeitį, senovę, kitas šalis, papročius. Domisi Lietuvos ir pasaulio istorija: varto knygeles, enciklopedijas, žiūri foto nuotraukas ir vaizdo įrašus.  Domisi, atpažįsta, atkartoja, prisimena girdėtą informaciją iš gimtojo krašto istorijos |
| Tyrinėjimams pasitelkia įrankius ir kitas priemones | Pasako kam skirtas termometras. Lauke kasa, kapsto, tyrinėja tai, kas yra ant žemės, po žeme. Grupėje ant palangės augina augalus, stebi jų pasikeitimą, laisto, prižiūri. Pasaulio pažinimui naudoja regą, klausą, uoslę, liežuvį, lytėjimą. Eksperimentuoja ir stebi savo veiksmų rezultatus: pradeda, pamatuoja, deda į įdubimą, išpjovą. Ketinimui, sumanymui įgyvendinti spaudžia mygtukus, rankenas, atkabina kabliukus, bando segioti sagas, ką nors išvynioti, suvynioti, išpakuoti. Veikia su vaikiško dydžio namų apyvokos ir sodo tvarkymo įrankiais. Stebėjimų rezultatus ženklina ant įvairių priemonių: ūgio matuoklės, augalo aukštį ant popieriaus juostelįs, vandens kiekį – lipduku ant indo šono |
| Aiškinasi, kuo yra panašūs su savo artimaisiais, kuo skiriasi nuo jų | Natūraliai domisi savimi ir kitais žmonėmis: jų panašumais, skirtumais, išvaizda, jausmais, mintimis, darbais ir kūryba, gyvenimo būdu.  Įvardina, į kurį iš savo artimųjų yra panašus, kuo panašus. Piešia šeimos narius, juos vaidina. Tyrinėja, aiškinasi, svarsto ir bando suprasti, kad šeimos paprastai yra skirtingos ( susideda iš skirtingo skaičiaus narių ir pan.) |
| Žino kur ir kuo dirba tėvai, seneliai, giminaičiai, skiria ir pavadina profesijas, techniką | Pasako, kuo dirba vaiko tėvai, seneliai. Domisi paslaugų tarnybomis. Žaidžia ligoninę, mokyklą, parduotuvę ir pan. Žaidžia stalo žaidimus, loto, kortelių žaidimus apie profesijas. Apibūdina profesijas, su kuriomis susiduria savo aplinkoje. Išvykų metu susipažįsta su įvairiomis profesijomis: parduotuvėje, bibliotekoje, gaisrinėje ir t.t. Suaugusiems prižiūrint atsargiai ir saugiai žaidžia su mechaniniais žaislais. Žaidžia su mobiliais telefonais, fotoaparatais, kompiuteriais. Moka naudotis magnetofonu ar grotuvu |
| Žino savo namų adresą, šalį, sostinės pavadinimą. Žino tradicines šventes | Dalyvaudamas išvykose, vartydamas knygeles, klausydamasis pokalbių sužino apie tai, kad turi gimtinę, Tėvynę. Pasako savo miesto pavadinimą, gatvę, kurioje gyvena. Pasako sostinės pavadinimą, piešia žinomus sostinės objektus.  Pasakoja, kokias šventes jie švenčia namie su šeima. Švenčia įvairias tradicines šventes darželyje. Gamina įvairius papuošimus, simbolius priklausomai nuo šventės (Velykoms, Kalėdoms, Užgavėnėms, Kaziuko mugei, Vasario 16-ajai ir kt.) Pasako, kokiu metų laiku vyksta šventė |
| Skiria naminius ir laukinius gyvūnus | Stebi laukinių ir naminių gyvūnų elgseną. Domisi ūkininko sodyboje gyvenančiais gyvūnais, mieste gyvenančiais gyvūnais. Pasako, kuo gyvūnai panašūs ar skiriasi.  Klausosi pasakų, eilių apie gyvūnus, jų būdą, savybes. Mėgdžioja gyvūnų judesius, garsus. Pasako, kuo gyvūnai naudingi, kurie gali būti pavojingi. Nori prižiūrėti gyvūnus, jaučia už juos atsakomybę |
| Pradeda jausti prieraišumą prie artimiausios gamtinės aplinkos | Pastebi įvairius pėdsakus gamtoje, pasako kieno jie: ratų, šuns, žmogaus ir kt. Domisi savo namais, sodyba, kaimu, gatve, kurioje gyvena. Rūpinasi augintiniais; rūpinasi žiemojančiais paukšteliais. Žino, kad nykstantys augalai ir gyvūnai surašyti „Raudonojoje knygoje |
| Mokosi rūšiuoti atliekas | Pasako pagrindinius atliekų rūšiavimo principus, pasako, kodėl reikia rūšiuoti atliekas. Panaudotas baterijas atneša į rūšiavimo dėžę darželyje. Žino ir apibūdina, kur dedamos atliekos. Iš buitinių atliekų gamina įvairius papuošimus, dekoracijas, žaislus ir kt. |
| Skaičiuoja iki 10, supranta ir vartoja sąvokas daugiau/mažiau, po lygiai, pusiau, į 2 dalis, į 4 dalis | Skaičiuoja daiktus, metus, žmones. Vartoja kelintinius skaitvardžius (pirmas, antras). Atsako į klausimus „kiek iš viso, „kelintas. Nustato skaičiaus „kaimyną. Skaičiuoja, pasako kelintas eilėje.  Dalina daiktus, saldumynus, vaisius ir pan. į kelias dalis. Pasako, ar daiktai padalinti po lygiai, po daugiau/mažiau. Žaidžia parduotuvę, kur „sveria, parduoda, atiduoda grąžą |
| Grupuoja, klasifikuoja daiktus pagal dydį, formą, spalvą | Lygindamas, tyrinėdamas, rūšiuodamas, vertina daiktų dydį. Daiktus lygina uždėdamas vieną ant kito, vieną prie kito. Skiria dėmesį daiktų formai, lanksto formas iš popieriaus, piešia, lipdo jas. Dėlioja figūras, daiktus nuo mažiausio iki didžiausio ir atvirkščiai. Atrenka parodytos formos, spalvos, dydžio žaislus, daiktus. Lygina daiktų formą uždėjimo, pridėjimo ir atrankos būdu. Taisyklingai sudeda paveikslėlių sekas iš 4 ir daugiau dalių |
| Matuoja atstumą, ilgį, tūrį, masę nevartodamas sąvokų | Žaidžia su smėliu, vandeniu, keičia indų formą. Rankose laikydamas daiktus nustato, kuris sunkesnis, lengvesnis. Matuoja daiktų dydį, storį, ilgį panaudodamas pėdą, saują, pirštą. Matuoja skystas ir birias medžiagas įvairios formos indais |
| Apibūdina kitų daiktų vietą ir padėtį kitų daiktų atžvilgiu | Lygina daiktų padėtį erdvėje savo bei kito atžvilgiu. Skiria kairę ir dešinę savo puses, kūno priekį, užpakalį.  Įvardina kairę, dešinę puses. Žaisdamas, pasakodamas, judėdamas vartoja sąvokas: „ant, už, po, šalia‘‘. Orientuojasi popieriaus lape piešdamas. Pasako į kurią pusę nuvažiavo mašina, kur yra daiktas |
| Pradeda suvokti metų laikų, laiko tėkmę ir trukmę | Stebi gamtos spalvas, jų kaitą priklausomai nuo metų laiko, skiria metų laiką pagal pokyčius gamtoje. Žino ir apibūdina įvairius gamtos reiškinius (potvynį, žemės drebėjimą, vaivorykštę ir pan.). Stebi ir lygina savaitės orus, juos žymi gamtos kalendoriuje. Apibūdina aprangą, avalynę, reikalingą žmogui kiekvienam metų laikui. Piešiniuose vaizduoja metų laikus. Vartoja sąvokas „šiandienį, „vakarį, „rytoj; pasako, ką veikė šiandien, vakar, ką veiks rytoj. Pasako paros dalis ir įvardina žmonių veiksenas (naktį – miega, rytą –keliasi) |
| **Ugdymo (si) aplinka ir priemonės** | Rašomoji lenta; lentynėlės, spintetės, dėžės, krepšiai žaislams, medžiagoms ir priemonėms; informaciniai leidiniai (knygos, plakatai, enciklopedijos, stalo žaidimai ir kt.); gyvūnų, augalų, gamtovaizdžių ir gamtos paminklų nuotraukos; skaičių, formų, dydžių, spalvų kortelės; priešingybių, priežasties-pasekmės, nuoseklumo, dalies ir visumos paveikslėliai, kortelės; smėlis, akmenukai, vanduo, gamtinė medžiaga; žaidimui su smėliu ir vandeniu, muilo burbulai ir kt.; laikrodis, kompasas, termometrai (vandens, oro, kūno šilumos), įvairios ilgio matavimo priemonės, svirtinės svarstyklės; skaičiavimo pagaliukai, skaičiuotuvai, erdvinės ir plokštuminės geometrinės figūros; pinigų pavyzdžiai; žaislai tapatinimui, grupavimui, rūšiavimui, serijų dėliojimui; išardomieji ir sudedamieji žaislai, daiktų modeliai; flanelinė lenta, kilnojamoji magnetinė lenta; puodeliai, laistytuvai gėlėms, gėlių žemė; žmonių buities, profesijų atributai: įrankiai, rakandai (sodo įrankiai, namų tvarkymo priemonės, meistravimo įrankiai ir priemonės); techniniai žaislai (žybsintys, pypsintys prisukami, inerciniai, elektriniai, t.y. su elementais; gamtos garsų įrašai, filmuota medžiaga; magnetai ir panašiai |

|  |  |
| --- | --- |
| **KOMUNIKAVIMO KOMPETENCIJA**  Sietina su noru ir gebėjimu suprasti kitus, išreikšti save, būti suprastam; ieškoti informacijos, ja dalintis ir panaudoti; suprasti rašytinius šaltinius ir taip turtinti savo patirtį | |
| **Esminės nuostatos:**   * nusiteikęs išklausyti kitą ir išreikšti save bei savo patirtį kalba, * domisi rašytiniais ženklais, simboliais, skaitomu tekstu | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Klausosi įrašų, tekstų bendrine kalba ir tarme | Klausosi sekamų pasakų, sakmių, padavimų, skaitomų pažintinės literatūros kūrinių. Nuolat klausosi lietuvių liaudies kūrinių, dainų, žaidimų, patarlių, priežodžių, greitakalbių intuityviai perimdami etninį lietuvių kalbos reikšmių ir prasmių paveldą. Žaidžia įvairius kalbinius, lietuvių liaudies žaidimus bei pedagogo kalbos. Klausosi tautosakos kūrinėlių, pastebi juose tarmiškus žodžius, bando juos atkartoti |
| Seka ir suvokia knygelės, pasakojimo, pokalbio eigą | Klausosi pokalbių, pasakojimų, sekimo, deklamavimo, skaitymo, „gyvos muzikos (lopšinių, žaidimų ir kt.), įrašų. Klausinėja ką reiškia nežinomi žodžiai. Nusako klausomo kūrinio veiksmo vietą, laiką, eigą, apibūdina veikėjus |
| Kalba natūraliai atliepdamas bendravimo situaciją, vartodamas vaizdingus žodžius | Užmezga kontaktą, pasiūlo ką nors daryti (žaisti, piešti, dirbti) kartu vienam ar keliems bendraamžiams. Diskutuoja įvairiomis temomis. Pratinasi išgirsti pedagogo ar draugų siūlymus, pastabas, paskatinimus, į juos reaguoti. Kalbasi apie bendravimo, elgesio taisykles. Žaidžia stalo žaidimus, apžiūrinėja, aptaria žaislus ir kitus daiktus. Tyli, kai kalba grupės draugas ar pedagogas. Pakartoja, pasako kitaip, jei jo nesupranta. Atsako į pateiktus klausimus. Tikslingai nusako daiktus, jų ypatybes ir skaičių įvardžiais ir skaitvardžiais; vartoja būdvardžių laipsnius, būseną nusakančius veiksmažodžius ir jaustukus |
| Pasakoja kalba apie savo patirtį, norus, svajones, problemas | Kuo nors pasidžiaugia su pažįstamais, mažai pažįstamais ar nepažįstamais žmonėmis. Ką nors praneša, papasakoja didelei vaikų grupei. Kalba apie tyrinėjant pastebėtas daiktų savybes; aiškina, pasakoja ką pats žino. Bendraamžiams išdėsto kilusias problemas. Kalba apie savo išgyvenimus namuose, grupėje, kelionėje. Kalba ką mato, girdi, veikia. Kalbasi su bendraamžiais, pedagogais, pasakoja patirtus įspūdžius, nutikimus. Kalbasi telefonu, „rašo‘‘ laiškus |
| Kuria ir pasakoja įvairius tekstus, deklamuoja, keičia balso stiprumą, kalbėjimo tempą, intonaciją | Mokosi eilėraščių, dainelių, klausosi lietuvių liaudies ir kitos muzikos. Seka girdėtas pasakas, kuria savo; keičia pasakos pabaigą, pradžią, įvykių seką, įveda naujus veikėjus, juos keičia ir kt. Kuria istorijas, skaičiuotes, eilėraščius, garsų pamėgdžiojimus, greitakalbes, žaidimus. Skaito knygelių, žurnalų, laikraščių iliustracijas.  Dalyvauja teatrinėje darželio veikloje, vykstančiose šventėse. Žaidžia teatrą, mėgdžioja pasakų herojus. Reguliuoja savo kalbos garsumą. Atkreipia dėmesį į kalbos intonacijas, jų įvairumą, kalbos tempą, pauzes tarp žodžių, kalbos garsumą |
| Domisi knygomis, įvairiais rašytiniais tekstais | Pasirenka knygą, varto, žiūrinėja knygas, periodinius leidinius. Atsineša mėgstamą knygą ir apie ją pasakoja kitiems. Iliustruoja knygas, rengia piešinių parodas. Padedamas suaugusiųjų, taiso apiplyšusias knygas, jas aplenkia |
| Supranta, kad garsas siejasi su raide, o raidės sudaro žodį, žino keleta abėcėlės raidžių | Mokosi taisyklingai ir aiškiai tarti gimtosios kalbos žodžius. Žaidžia žodžiais ir kuria naujus žodžius, ieško panašiai skambančių, besirimuojančių žodžių.  Rodo ir įvardija raides. Rašo savo vardą, tėvų vardų pirmąsias raides. Dėlioja paveikslėlius su užrašytomis raidėmis. Manipuliuoja įvairios medžiagos raidėmis |
| Supranta rašymo tikslus | Žymi daiktus kortelėmis su užrašytu vardu. Kalba, pasakoja, deklamuoja, suprasdamas, kad visa tai užrašoma ženklais. Keverzoja, piešia, rašo raides žodžius. Lankosi bibliotekoje, knygyne, spaustuvėje. Kuria knygeles, grupės laikraštį, lankstinuką, skelbimus, kvietimus, sveikinimo atvirukus, kalendorius, grupės taisykles, dienotvarkę, valgiaraštį, receptus |
| Spausdintomis raidėmis rašo savo vardą, kopijuoja aplinkoje esančius žodžius | Dailina, spalvina korteles su užrašytais žodžiais, vardais. Štampuoja savo vardą. „Rašo knygeles. Kuria iš paveikslėlių grupės knygeles, jas pavadina. Kopijuoja savo vardo raides, jas atpažįsta ir parodo knygoje. Rašo laišką draugui iš viršaus į apačią, iš kairės į dešinę |
| Įvairiais simboliais bando perteikti informaciją | Piešia didžiąsias raides, skaitvardžius. Piešia ornamentus, spalvina, karpo, lipdo tekstą. Rašo molyje, smėlyje, ant stiklo, lentoje ir kitur. Atvaizduoja ir žymi daiktus simboliais, schemomis. Kuria gyvenamųjų namų, gatvių planus, schemas, žemėlapius |
| **Ugdymo (si) aplinka ir priemonės** | Knygos vaikams (knygelės, žurnalai, vaikiškos enciklopedijos, dailės albumai ir kt.); raidynai; žodžių kortelės, juostelės; stalo žaidimai su raidėmis, užrašais skirti kalbai ugdyti; kubeliai, automobiliai ir kt. su užrašais; pasakų, muzikos įrašai (kompaktiniai diskai, garso kasetės) ir kt.; žaislinės knygelės vaikams (su iškirptais langeliais, perspektyviniu vaizdu, turinčios vaizdo ir garso efektų); pasakų veikėjų siluetai, figūrėlės; skirtukai, žymekliai knygoms; simboliniai lipdukai; receptų knygos, telefonų knygos vaikų žaidimams; kompiuteris, kompiuterinės programos (pvz., programos skatinančios vaikus kurti muziką, modeliuoti daiktus, bandyti rašyti ir kt.) |

|  |  |
| --- | --- |
| **SVEIKATOS SAUGOJIMO KOMPETENCIJA**  sietina su šiomis ugdymo (si) sritimis: fiziniu aktyvumu bei kasdieniais gyvenimo Įgūdžiais | |
| **Esminės nuostatos:**   * saugo savo sveikatą ir saugiai elgiasi aplinkoje, * noriai, džiaugsmingai juda, * noriai ugdosi sveikam kasdieniam gyvenimui reikalingus Įgūdžius | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Valgo tvarkingai, žino, koks maistas reikalingas, kad augtų ir būtų sveikas | Naudojasi stalo įrankiais (šaukštu, šakute). Naudojasi servetėle. Valgo neskubėdamas, gerai sukramto maistą. Mandagiai elgiasi ir bendrauja prie stalo.  Pasakoja apie pagrindinius sveikatos požymius, klausosi kūrinėlių apie sveikatą, sveiką maistą. Varto enciklopedijas, patiekalų knygas, kuria plakatus, lankstinukus, knygeles, receptų knygas. Domisi organizmo funkcijomis, varto knygeles apie virškinimo, kvėpavimo, kraujotakos ir kt. organizmo sistemas. Diskutuoja, domisi sveiku maistu, daržovių ir vaisių nauda sveikatai. Pjausto, sveria, dalina daržoves, vaisius ir kt. maisto produktus.  Kalbasi apie produktus, kuriuos valgyti sveika.  Pratinasi valgyti daržoves ir vaisius |
| Bėga pristatomu ir pakaitiniu žingsniu, aukštai keldamas kelius, bėgioja suoleliu, įkalnėn, nuokalnėn | Bėga tiesiai, vorele grupės pakraščiais pagal daiktinius orientyrus, keičiant kryptį. Bėga tarp išdėstytų daiktų, keičiant tempą, darant posūkius. Išsisklaidžius po signalo ieško savo vietos voroje; sustoja įvairiais rikiuotės būdais (poromis, ratu, keliais ratais, voromis, eile). Pagal signalą kaitalioja ėjimą su bėgimu.  Bėga nuožulnia lenta, suoleliu, atliekant įvairius judesius rankomis ir kojomis (rankos į šalis, už galvos, už nugaros, moja kojas pirmyn, atgal, ant pirštų ir pan.) |
| Eina ratu, poroje, prasilenkiant, gyvatėle, atbulomis, šonu | Vaikšto poromis, susikabinus rankomis, keičiant kryptį. Vaikšto dideliu ratu, susikabinus rankomis. Vaikšto tarp išdėstytų daiktų. Vaikšto nuožulnia lenta. Vaikšto vorele pirštų galais, kulnimis, aukštai keliant kelius. Vaikšto dviese, trise, vorele įvairiai susikabinus rankomis, keičiant tempą, darant posūkius. Išsisklaidžius po signalo ieško savo vietos voroje; sustoja įvairiais rikiuotės būdais (Poromis, ratu, keliais ratais, voromis, eile). Vaikšto keturpėsčias pralysdamas pro virvutę, pro lanką, lenta. Laipioja aukštyn ir žemyn pristatomuoju žingsniu |
| Žaidžia komandoje, derina veiksmus | Savarankiškai žaidžia ir organizuoja įvairius sportinius žaidimus. Dalyvauja estafetėse. Geranoriškai, garbingai ir nuotaikingai rungtyniauja ir lenktyniauja. Tariasi dėl bendros veiklos ir žaidimų, pasidalijimo žaislais bei sporto priemonėmis. Veikia drauge, suteikia pagalbą kitam ar jos paprašo, džiaugiasi bendrais pasiekimais fizinėje veikloje |
| Su kamuoliu atlieka sporto žaidimų elementus | Ridena kamuolį, taiko į daiktus (kėglius, kamuolius ir pan.). Meta kamuolį į žemę ir atmuša keletą kartų iš eilės. Eina ir bėga ridendamas, varydamas kamuolį vingiais tarp daiktų. Mėto kamuolį į horizontalų ir vertikalų taikinį dešine ir kaire ranka. Mėto kamuolį per kliūtis vienas kitam ir jį sugauna |
| Suaugusiųjų padedamas renkasi drabužius ir avalynę pagal orą | Rengiasi lengvai, kad drabužiai netrukdytų judėti. Diskutuoja apie drabužių paskirtį, jų naudojimą pagal metų laikus. Žaidžia žaidimus, kuriuose reikia aprengi/nurengti lėlę, meškiuką ar kitą žaislą, parinkti reikiamus drabužius. Piešia metų laikus ir pagal orą apsirengusius žmones |
| Savarankiškai rengiasi | Savarankiškai rengiasi. Užsisega sagas, užsitraukia užtrauktukus. Užsiriša batų raištelius. Tvarkingai susideda drabužius ir avalynę. Rūpinasi rūbų, avalynės švara |
| Priminus ar savarankiškai plaunasi rankas, prausiasi, šluostosi rankšluosčiu | Diskutuoja apie švaros ryšį su sveikata. Plauna rankas prieš valgį, parėjęs iš lauko, pasinaudojęs tualetu. Prausiasi, naudojasi muilu, rankšluosčiu; šukuojasi asmeninėmis šukomis. Po valgio skalauja burną vandeniu; valosi dantis. Naudojasi nosine čiaudint, kosint, sergant sloga. Savarankiškai naudojasi tualetu |
| Stengiasi vaikščioti ir sėdėti taisyklingai | Pratinasi teisingai stovėti, sėdėti įvairios veiklos metu: žaisdamas, piešdamas, žiūrėdamas knygeles, televizorių ir kt. Basomis atlieka fizinius pratimus, vaikšto po žolę, smėlį, akmenis |
| Stengiasi laikytis susitartų taisyklių | Kalba, diskutuoja apie saugų elgesį kieme, parke, gatvėje, prie vandens. Domisi, aiškinasi, kur kreiptis pagalbos nelaimės atveju. Įsimena pagalbos telefoną. Kalba, komentuoja kaip elgtis su nepažįstamais žmonėmis.  Pajutęs pavojų kviečia suaugusius. Žaidžia įvairius saugaus eismo žaidimus, atlieka didaktines užduotis. Atpažįsta pagrindinius kelio ženklus |
| Stebint suaugusiam saugiai naudojasi pavojingais įrankiais | Atsargiai naudojasi žirklėmis, peiliu, klijais ir kt. Diskutuoja apie pavojingus sveikatai elektros prietaisus, rozetes, peilius, kitus aštrius daiktus. Neliečia vaistų, buitinės chemijos |
| **Ugdymo (si) aplinka ir priemonės** | Higienos reikmenys (muilas); kaspinai, lankai, šokdynės, virvutės, kamuoliai, kėgliai; šiurkštūs, gruoblėti kilimėliai; sūpuoklės, sienelės, kopėčios, laipiojimo virvės, gimnastikos suoleliai, čiužiniai; elastingas popierius, rupus žvyras, nugludinti akmenėliai; dviratukai; rogutės ir kt.; paveikslėliai, knygelės, dėlionės, loto augimo ir sveikatos temomis; vaikams pritaikyti indai ir stalo įrankiai, buities technika, skirta maistui ruošti; priemonės varstymui, segiojimui, raišiojimui; įvairios spynos, užraktai ir raktai; kabliukai; užsklandos; kamuoliai, skirti šokuoti, suptis; supamieji žaislai; grūdinimosi priemonės (indai vandeniui ir kt.); riedantys žaislai (karučiai, automobiliai, traukiniai ir kt.) ir panašiai |

|  |  |
| --- | --- |
| **MENINĖ KOMPETENCIJA**  sietina su estetiniu suvokimu, menine kūryba kaip raiškos priemone, laisve bei gebėjimu kurti ir išgyventi kūrybos džiaugsmą | |
| **Esminės nuostatos:**   * domisi, gėrisi aplinka, meno kūriniais, menine veikla, * jaučia meninės raiškos džiaugsmą, * rodo norą aktyviai dalyvauti meninėje veikloje, * jaučia kūrybinės laisvės, spontaniškos improvizacijos bei kūrybos džiaugsmą | |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Stengiasi kuo gražiau šokti, vaidinti, deklamuoti, dainuoti, groti, piešti | Vaidina - žaidžia trumpas sceneles pagal literatūrinius, muzikinius, istorinius, pačių pasiūlytus siužetus. Parodo parengtas sceneles draugams, tėvams švenčių, koncertų metu. Vaidindami atskleidžia savo meninius gebėjimus: dainuoja, šoka, groja. Piešia, kuria įvairioms parodėlėms. Elgiasi pagal sceninio elgesio taisykles |
| Gėrisi ir grožisi savo menine kūryba | Aktyviai eksponuoja savo darbus, rodo kitiems.  Įgarsina pasakodami, improvizuodami savo piešinį. Aptaria savo ir kitų vaikų dailės darbus. Stebi aplinką ir patirtus įspūdžius vaizduoja piešiniuose, kūrybiniuose darbeliuose, pasakoja, komentuoja, pristato savo kūrinį |
| Tyrinėja girdimos muzikos, triukšmo, tylos panašumus ir skirtumus | Domisi, tyrinėja, atranda, išgirsta natūralių (gamtos) ir žmogaus sukeltų garsų pasaulį. Raiškiai taria skaičiuotes, greitakalbes, paukščių pamėgdžiojimus.  Klausosi lietuvių liaudies dainų, tautosakos kūrinių |
| Eina ratelių, šoka šokius ratu, vienoje linijoje, su įvairiais žingsniais ir elementais | Laisvai juda erdvėje, improvizuoja judesiais, jaučia judėjimo krypti, tempą, ritmą, charakterį. Ritmingai atlieka elementarius judesius (šuoliukus, pritūpimus, sukinius). Šoka, žaidžia lietuvių liaudies žaidimus, ratelius ir šokius |
| Bando groti vaikiškais muzikos instrumentais | Grodami išbando įvairius garsų išgavimo būdus: mušimą, pūtimą, braukimą.  Susipažįsta su 2-3 naujais mušamųjų, styginių, klavišinių bei pučiamųjų muzikos instrumentų skambesiu ir garsų išgavimo būdais, juos pavadina. Klausosi tautosakos kūrinių, liaudies dainų. Atliekamiems kūrinėliams pritaria švilpynėmis, molinukais, būgneliais, barškučiais ir kt. |
| Šoka sudėtingesnius ratelius, įvairių žingsnių ir natūralių judesių šokius | Laisvai judėdamas improvizuoja, mokosi pajusti judėjimo kryptį, tempą, ritmą, charakterį. Improvizuodami laisvai perteikia skambančios muzikos nuotaiką, vaizduoja įvairių gyvūnų, personažų charakterį. Darniai sutartinai atlieka paprasčiausias figūras: pritūpia, pašoka, sukasi už parankių, didina-mažina ratelį, sudaro du ratelius. Sugalvoja judesių nesudėtingai dainelei. Melodiją išreiškia judesiu |
| Žaidžia kūrybinius- vaidmeninius žaidimus, improvizuoja trumpas frazes, fizinius veiksmus, atskleidžia emocines būsenas | Improvizuoja trumpas sceneles be žodžių ir su žodžiais, pavieniui ir su draugais. Bendraudami vienas su kitu keičia balso intonaciją. Sveikinasi vienas su kitu, su žaisliukais. Žaidžia laisvai, spontaniškai, atkuria iš patirties išgyventus vaidmenis (gydytojas, pardavėja ir kt.) |
| Dailės darbeliais pasakoja realias ir fantastines istorijas, įvykius | Kuria, tyrinėja, fantazuoja, veikia su tapybos, grafikos bei įvairiomis dailės medžiagomis plokštumoje ir erdvėje. Kuria pačių išgyventą ir įsivaizduojamą pasaulį pačių pasirinkta ar auklėtojos siūloma technika. Lytėdami, regėdami pajunta tai, ką įsivaizduoja. Piešia, vaizduoja, fantazuoja, kuria išklausę žodinės kūrybos, peržiūrėję knygelių iliustracijas |
| Vaizdus papildo grafiniais ženklais (raidėmis, skaičiais, žodžiais) | Pratinasi užrašyti vardą ar pirmąją jo raidę. Piešiniuose naudoja regimos informacijos vaizdinius: raides, skaičius, rodykles. Plėšo, kerpa, klijuoja įvairias geometrines formas, dėlioja ornamentus, regimos informacijos ženklus. Naudoja horizontalias, vertikalias, pasvirusias linijas |
| Skirtingiems sumanymams įgyvendinti pasirenka dailės priemones ir technikas, eksperimentuoja mišriomis technikomis | Kuria pačių išgyventą ir įsivaizduojamą pasaulį pačių pasirinkta ar auklėtojos siūloma technika. Atranda linijos, spalvos, formos, medžiagų struktūros ypatumus. Atranda formų, spalvų, reiškinių priešingybes. Braižo pagaliuku ant smėlio, sniego. Naudoja mišrią techniką: kreideles ir spalvotus pieštukus ar flomasterius. Konstruoja iš medinių, plastmasinių detalių |
| Nori atlikti ir suprasti vis daugiau naujų, nežinomų dalykų | Pratinasi naudoti, pažinti pagrindines spalvas veikloje: tapydami, aplikuodami, darydami atspaudus, konstruodami, žaisdami. Vardina, išreiškia metų laikų spalvas, jų nuotaiką spalvomis, simboliais. Tapo plačiu teptuku, pamirkytu vandenyje (be dažų) ant šaligatvio, tvoros ar kt. |
| Kelia probleminius klausimus, diskutuoja, įsivaizduoja, fantazuoja | Stebi žmonių, gyvūnų, paukščių pėdsakus sniege, smėlyje, patys juos padaro. Naudoja įvairaus dydžio kartono dėžes žaidimams. Tapo maišydami spalvas ir nusako jų pavadinimus. Pro langą ar pasivaikščiojimų metu stebi gamtą, analizuoja jos objektus ir juos atvaizduoja. Kalbasi apie tai, kokiomis spalvomis vaizduoti |
| Ieško naujų sprendimų, neįprastų medžiagų, priemonių, lengvai, greitai keičia, pritaiko, siekia savito rezultato | Eksperimentuodami su įvairiomis priemonėmis ir medžiagomis atranda įvairias linijas, jų derinius. Pastebi, atranda, išbando reikšdami savo sugebėjimus su įvairaus šiurkštumo, storumo, įvairių spalvų popieriumi (laikraščiai, servetėlės, tapetai, folijos ir kt.). Piešia, lanksto, klijuoja įvairias plokščias ir pusiau plokščias formas. Išbando įvairias priemones, kuriomis galima štampuoti: pagaliukai, trintukai, kamšteliai iš bulvės, morkos ir t.t. Kuria paveikslėlį iš spalvoto plastilino ant kartono. Kuria iš gamtinių medžiagų |
| Drąsiai, savitai eksperimentuoja, nebijo suklysti | Eksperimentuoja su didelių matmenų medžiagomis ant didelių popieriaus lapų. Eksperimentuoja ant balto ir spalvoto (sauso, šlapio) įvairaus formato, įvairaus dydžio popieriaus pirštu, teptuku, guašo dažais ar akvarele. Laisvai eksperimentuoja naudodamas skirtingas spalvas, formas. Laisvai eksperimentuoja su įvairiomis tūrinėmis medžiagomis: moliu, plastilinu, drėgnu smėliu, sniegu |
| **Ugdymo (si) aplinka ir priemonės** | Priemonės tapymui, piešimui, lipdymui, kūrybiniams darbams (įvairūs dažai: guašas, akvarelė, kreidelės, pastelė; klijai; balta ir spalvota kreida; pilki ir spalvoti pieštukai; įvairaus dydžio, pločio, storio teptukai; žirklės, pagaliukai ir kt.); priemonės darbo vietai uždengti; apranga darbui su dažais; širmelė ir kita įranga teatrui; pirštukų lėlės, lėlės ant lazdelių ir kt.; apranga ir vaidybos atributika vaikams (skraistės, skrybėlės, bižuterija, karūnos ir kt.); muzikos instrumentai (molinukai, akmenukai, lazdelės, metalofonai, ritminiai mušamieji instrumentai ar savos gamybos instrumentai); muzikos centras arba garso grotuvas, būtiniausi įrašai (populiari, klasikinė, liaudies, vaikų ir kt. muzika); priemonės tapymui, (kempinės, voleliai; tušas, plunksna; adatos, vąšelis, siūlai); štampavimo, antspaudavimo priemonės, formelės; muzikiniai žaislai ir panašiai |

**Ugdymo programos metodai**

Ugdymo procese kūrybinę pedagogo ir vaiko sąveiką užtikrina taikomi ugdymo(si) metodai:

**Žaidimas –** pagrindinis vaikų ugdymo(si) metodas, svarbi vaiko kultūros dalis. Žaisdami vaikai atskleidžia savo patirtį, kaupia ją, išgyvena įvairius vaidmenis, išreiškia jausmus ir emocijas, sprendžia problemas, įveikia sunkumus, atrastus veiklos būdus pritaiko naujose situacijose, kuria bendravimo situacijas ir kt.

**Stebėjimas –** vienas iš pagrindinių metodų, siekiant pažinti vaiką, atskleisti jo individualius poreikius, gebėjimus ir galias.

**Interpretacija** – vaiko saviraiškos ir kūrybiškumo skatinimo būdas, padedantis jam atsiskleisti, savitai išreikšti savo ar pedagogų pasiūlytus sumanymus, idėjas.

**Eksperimentavimas, tyrinėjimas** – vienas iš aplinkos pažinimo ir patirties kaupimo būdų, kurie skatina vaiką aktyviai veikti, daryti atradimus, planuoti, organizuoti.  
 **Pokalbis, diskusija** – vaikai skatinami išreikšti savo nuomonę, požiūrį, argumentuoti išsakytas mintis, klausyti ir girdėti, ką sako kiti, apibūdinti savo ir kitų veiklą, kritiškai mąstyti.

**Kūrybiškumą skatinantys metodai:** naujų sumanymų kūrimas, „minčių lietus“, problemų sprendimas, idėjų kūrimas, informacijos radimas ir jos pritaikymas, vaizduotės pratimai ir kt.

**Ugdymo aplinkos modeliavimas:** aplinka yra ugdymo turinio dalis, padedanti siekti ikimokyklinio ugdymo(si) tikslo. Aplinka kuriama atsižvelgiant į vaikų poreikius, galimybes, interesus. Vaikai kuria ir keičia aplinką patys, ją pritaiko savo sumanymams.

**Išvykos, ekskursijos:** turtinama vaikų pažintinė, socialinė, kalbinė ir emocinė patirtis, ugdomi įgūdžiai ir gebėjimai.

**Sportinės veiklos metodai:** futboliukas, estafetės, varžybos, komandiniai žaidimai, fiziniai pratimai.

Metodai nėra statiški, jie papildomi, atnaujinami, atsižvelgiant į vaikų norus ir poreikius, auklėtojų sumanymus, šeimos lūkesčius.

Pagrindinė vaikų organizavimo forma yra įvairi vaikų veikla. Tai individuali vieno vaiko veikla, mažos grupės vaikų veikla ir visos grupės auklėtojos organizuota veikla.

**V SKYRIUS**

**UGDYMO PASIEKIMAI IR JŲ VERTINIMAS**

Vaiko pasiekimų vertinimas – tai nuolatinis informacijos apie vaiką, jo ugdymosi ypatumus ir daromą pažangą kaupimas, interpretavimas ir apibendrinimas. Vaiko pasiekimai ir pažanga vertinama vadovaujantis ikimokyklinio amžiaus vaikų pasiekimų aprašu.

Vaikas vertinamas, kad:

* pažinti vaiką ir jo individualybę;
* išsiaiškinti vaiko ugdymo(si) ypatumus;
* nustatyti jo pasiekimų lygį ir daromą pažangą;
* numatyti vaiko ugdymo(si) perspektyvas;
* pritaikyti ugdymo(si) procesą vaikų grupės ir kiekvieno vaiko poreikiams bei

galimybėms.

Vaiko vertinimas atliekamas:

* vaikui pradėjus lankyti įstaigą (spalio mėn.), norint pažinti vaiką, nustatyti jo

pasiekimų lygį bei numatyti jo ugdymo(si) kryptis ir uždavinius;

* mokslo metų pabaigoje (gegužės mėn.), apibendrinant vaiko pokyčius ir pasiekimus

įvykusius per mokslo metus.

Pagrindiniai vaiko pasiekimų vertintojai yra grupių auklėtojos. Vaiko pasiekimų vertinime dalyvauja tėvai (globėjai) ir patys vaikai. Specialiųjų ugdymosi poreikių vaikų pasiekimų vertinime dalyvauja gimnazijos specialistai. Jie teikia rekomendacijas grupių auklėtojams, tėvams  
(globėjams) apie vaiko ugdymą(sį), aptaria pagalbos teikimo būdus. Pedagoginei psichologinei tarnybai rekomendavus ugdymo turinys pritaikomas vaiko poreikiams.

Informacija apie kiekvieno vaiko pasiekimus ir pažangą renkama visus metus:

* stebint vaiką natūralioje, kasdieninėje aplinkoje (faktų rinkimas, atskirų situacijų

aprašymas, jų fiksavimas ir kt.)

* kalbantis su tėvais;
* analizuojant vaiko veiklą ir darbelius;
* analizuojant vaikų veiklos filmuotą medžiagą, nuotraukas ir kt.

Vertinimo medžiaga dokumentuojama vaiko pasiekimų aplanke. Aplanke kaupiami vaiko dailės ir kiti darbeliai, vaiko klausimai, pasakojimai, samprotavimai, žodinė kūryba, vaiko rašytinės kalbos pavyzdžiai, veiklos nuotraukos, įvairios vaiko veiklos stebėjimo užrašai, pedagogo refleksija apie vaiko pasiekimų lygį, daromą pažangą ir ugdymo perspektyvą. Aplankai atiduodami vaikams mokslo metų pabaigoje.

Vertinimo informacija panaudojama:

* ugdymo proceso planavimui;
* vaiko ugdymo individualizavimui;
* tėvų informavimui;
* ugdymo proceso priežiūrai.

Pasiekimų ir pažangos vertinimo pateikimo forma:

* individualūs pokalbiai su tėvais;
* tėvų susirinkimai;
* pokalbiai su gimnazijos specialistais.

Vertinant vaiko pasiekimus laikomasi vertinimo ir jų pateikimo etikos reikalavimų, užtikrinamas jų laikymo saugumas, konfidencialumas.

Vaikui pereinant į priešmokyklinio ugdymo grupę, įvertinami jo gebėjimai ir pasiekimai, įgyti per visą ikimokyklinį laikotarpį. Ši informacija perduodama priešmokyklinio ugdymo pedagogui.

**VI SKYRIUS**

**Naudota literatūra ir informaciniai šaltiniai**

1. Ankstyvojo ugdymo vadovas. Tėvams, globėjams, pedagogams. – V., 2001
2. Bandžienė, O. ir kt. Vaikų kūno kultūra. – Š., 2004
3. Dodge, D.T. ir kt. Ikimokyklinio amžiaus vaikų kūrybiškumo ugdymas. – V., 2007
4. Dodge, D.T. ir kt. Ankstyvojo amžiaus vaikų kūrybiškumo ugdymas. – V., 2008
5. Grinevičienė N. Vaikystės žaidimai. – K., 2002
6. Ikimokyklinio ugdymo įstaigą reglamentuojantys teisės aktai. – V., 2001
7. Ikimokyklinio ugdymo programų kriterijų aprašas, patvirtintas Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627.
8. Ikimokyklinio amžiaus vaikų pasiekimų aprašas., išleistas Lietuvos Respublikos švietimo ir mokslo ministerija. – V., 2014
9. Ikimokyklinio ugdymo metodinės rekomendacijos. – V., 2015
10. Monkevičienė O. Vėrinėlis. – V., 1995
11. Neifachas S. Vaikų ugdymas darželyje: dabarties ir ateities perspektyva. – V., 2008
12. Rajeckas V. Švietimas: raida, dabartis. – V., 2001
13. Specialiojo ugdymo pagrindai. – Š., 2003
14. Szarkowicz D. Stebėjimas ir refleksija vaikystėje. – M., 2006
15. Rajeckas V. Švietimas: raida, dabartis. – V., 2001